Heino Sepp (jalgpallur)
Heino Sepp (24. juuni 1933 Tartu – 25. aprill 1995 Tallinn) oli Eesti jalgpallur. Tegi jalgpallimänguga tutvust Tartu tänavatel, hiljem hakkas käima treeningutel spordikoolis. Debüteeris Eesti meistriliigas 17-aastaselt Tartu Kalevi meeskonnas, seejärel mängis Tartu Ülikooli. Liitus 1952 Nõukogude Liidu meistrivõistluste I liigas mänginud Tallinna Kaleviga. 1954 sõjaväeteenistuses hakkas mängima Leningradi sõjaväeringkonna ohvitseride maja meeskonnas ja oli 1954 Nõukogude Liidu karikavõistluste veerandfinaliste. Eestisse naasnuna mängis Tallinna Dünamos ja tegi kahel hooajal Nõukogude Liidu kõrgliigas kaasa 60 kohtumises. Kuulus 1962–65 Tallinna Normasse. 1964 Eesti meistreid ja 1953 meistrivõistluste pronksi võitjaid; 1963 ja 1965 karikavõitjaid. Oli 170 cm pikk ja kaalus 70 kg. Suri röövkallaletungi tagajärjel.